Dawson Leery

Skaber, Executive Producer og forfatter på den semibiografiske serie *The Creek*

## Forhold

### Familie

Gale Leery
(Mor)
Mitch Leery
(Far)†
Lilly Leery
(Søster)
Gwen
(Moster)

### Romantiske forhold

Natasha Kelly
(Flirt)
Joey Potter
(Ekskæreste)
Amy Lloyd
(Flirt)
Jen Lindley
(Ekskæreste)
Gretchen Witter
(Ekskæreste)
Eve Whitman
(Flirt)
Nina
(kyssede)

### Venner

Pacey Witter • Jen Lindley • Andie McPhee • Jack McPhee • Joey Potter • Audrey Liddell

## Bag kameraet

### Episoder

122

***Denne side mangler stadig indhold***

*Dawson linker til denne side.*

 —Dawson Leery

**Dawson Leery** er en af hovedpersonerne i *Dawson's Creek*. Han spilles af James Van Der Beek.

## Karakteren

Dawson er en romantisk drømmer, en talentfuld og passioneret filmnørd, der drømmer om at gå i sin store helt, Steven Spielbergs fodspor. Dawson har været bedste venner med Joey Potter og Pacey Witter, siden de alle var små. Han laver film, hvori hans barndomsvenner medvirker. Hans liv er film og han ser det som et manuskript, hvor han er stjernen i en foretælling som han selv kan kontrollere, så når livet byder på noget uventet, bliver han hylet ud af den. Da han møder Jen Lindley(igen) bliver hans liv vendt på hovedet. Hans hormoner vågner og for første gang falder han for en pige. Igennem hans forældres ægteskabelige problemer og sidenhen skilsmisse, lærer Dawson langsomt, at kapere virkeligheden og forstå de prøvelser, som hans venner utvivlsomt kommer ud for og hvordan han kan være der for dem.

## Før serien

Vi får ikke meget af vide om Dawson, Joey og Paceys 1. år i High School. Vi ved dog, at Dawsons verdensbillede er som det altid har været. Han er der for sine venner, når de har det svært, men har svært ved at forholde sig til alt det, de gennemgår.

## Sæson 1

*Se også: Sæson 1*

**Sophomore(2. år)**

Serien starter lørdagen før de starter på deres sophomore-år.
Dawson Leery og Josephine "Joey" Potter har været bedste venner siden de var små, men nu hvor de starter på deres andet år i High School, ændres deres forhold. Dawson er allergisk overfor forandringer, han ikke kan kontrollere. Han er forvirret over sine følelser for Joey og chokeret over, at opdage, at hans mor har en affære med sin medvært, Bob Collinsworth. Altimens han drages af den nye pige, Jen, naboens barnebarn. Det glansbillede af hende, som han skaber i sit hoved, viser sig, at være langt fra sandheden og Dawson må se sit verdensbillede blive rystet endnu en gang. Dawson prøver på bedste filmiske måde, som i Spielbergs og andre klassiske film, at vinde Jens gunst og at være en god kæreste, men det går ikke så let som i filmene. Hans usikkerhed får ham til at reagere uheldigt. Samtidig overvældes og forarges han af Jens store livserfaring og de problemer, hun med sine forsømmelige forældre og den manglende forståelse og støtte fra sin strenge bedstemor.

Da vennerne sammen med Abby Morgan, har lørdags-eftersidning, leger de sandhed eller konsekvens og Joey udfordes til at kysse Dawson på munden, i 15 sekunder. Selvom det er tydeligt for alle andre, så nægter Dawson at se i øjnene, at der er noget romantisk mellem ham og Joey. En forvirret og overrasket Dawson, bliver dumpet af Jen. Og Dawson sætter sig for at vinde hende tilbage på en eller anden måde. Altimens er hans venskab med Joey, ikke blevet mindre kompliceret og han nægter fortsat at tackle det virkelige spørgsmål. Dawson går på en dobbeltdate sammen med Jen og den fyr, hun er på date med. Det ender rimelig katastofalt og han prøver at råde bod på det, ved at give Cliff råd om hans anden date med Jen og giver Cliff lov til at de kan komme til hans seance i anledning af, at det er fredag d. 13. Dawson skræmmer sine venner hele dagen og i særdeleshed, Joey som er en rigtig kylling. På trods af, at Dawson selv foreslog, at Cliff og Jen kom til seancen, er han og Jen tæt på at kysse, da de snakker sammen på hans værelse. Dawson indrømmer, at han bad dem komme, så hun kunne sammenligne og opdage, at hun stadig elsker ham og ikke Cliff. Jen beslutter, at det er for alles bedste, at de ikke kysser og går sin vej.

Dawsons mor skal være dommer ved Miss Windjammer-skønhedskonkurrencen, en årlig Capeside tradition, beder hun, Dawson om, at stå for interviews af deltagerne. Da han ser Joey i galla-kjole, bliver Dawson helt paf. Da Joey blotlægger sin sjæl og synger en sang, der handler om, sine følelser for ham, Dawson, bliver Dawson endelig klar over, sine sande følelser for hende.
Da Dawson taler med Joey om sine nyligt opdagede følelser for hende, trækker hun sig fra ham, da hun tvivler på, om hvorvidt han egentlig ser hende, for hvad og hvem, hun er eller om det blot er hormonerne. Dawson er mere forvirret end nogensinde og kæmper med at forholde sig til forandringen i hans liv. Da Joey får et tilbud om at komme på udveksling i Frankrig, tager Dawson springet og kysser Joey.

## Sæson 2

*Se også: Sæson 2*

**Sophomore(2. år)**

Dawson og Joey bliver kærester, men Dawson opdager hurtigt, at udviklingen i deres forhold, fra det gammelvante til noget nyt og anderledes, ikke er helt så enkel, som han troede. Han er samtidig forvirret over Jen, som vil have ham tilbage. Hun prøver at forføre ham, da de skal arbejde sammen på en skoleopgave. Dawson afviser hende køligt og uden tøven. Joey begynder at trække sig væk fra Dawson og han bliver sønderknust, da han opdager, at Joey og Jack har kysset. Dawson og Joey siger for første gang: "Jeg elsker dig", til hinanden og Joey slår op med ham. Dawson er knust og vil ikke have noget som helst, at gøre med Joey, som bare gerne vil have deres gamle forhold tilbage. Han går med til, at give hende plads, i mens føler han sig ekstremt truet af Joeys spirende romance med den kunstneriske drømmer, Jack. For at have noget andet at tænke på, går Dawson i gang med et nyt manuskript og han vinder Boston Film Festivals Junior Division og får 2500 dollars til finansering af hans næste projekt.

Joey mener ikke, de bør arbejde sammen og Dawson opdager, hvordan Jen har det, da han ser, hende blive stangstiv til en fest. Han rækker en tydeligvis ulykkelig Jen, en hånd, støtter hende og prøver, at få hende til, at se hvor fantastisk hun faktisk er. Dawson beder Jen være producer på hans næste film og hun går med til det, på trods af, at det er en film, der er en tyndt tilsløret genforetælling af trekantsdramaet mellem Dawson, Joey og hende selv. Arbejdet bringer Dawson og Jen tættere sammen og de får mulighed for, at få styr på tingene ovenpå deres forliste forhold. Dawson er stadig ikke kommet sig over bruddet med Joey og al den tid, ham og Jen bruger sammen, leder pludselig til romantik, da hun lærer ham at være teenager, lette på paraderne og det ender med at Dawson kysser Jen. Selvom Jen fortæller ham, at hun er glad for deres nyfundne venskab, så er der tydeligvis følelser mellem dem. De fortsætter arbejdet på Dawsons film og han føler sig igen draget af Jen og de er lige ved, at gå i seng med hinanden.

Deres venskab overlever deres næsten-engangsknald og samarbejder stadig på filmen, alt imens Dawson stadig længes efter Joey. Jack bliver chikaneret i skolen og Dawson er der for Joey og prøver, at hjælpe hende. Da Jack fortæller Joey, at han faktisk er bøsse, er det hos Dawson, hun søger trøst og hun græder ud i hans arme. På sin 16 års-fødselsdag, udtrykker Dawson sig, frustreret over, at alle hans venner udvikler sig og modnes, mens han bare sidder fast i sin vante rolle, uden at udvikle sig. Han sætter sig for at komme videre med sit liv og helt specifikt, vinde Joey tilbage. Da hun afviser ham, bliver han og Andie fulde, under et besøg på en Blues klub, som de besøger, for at blive distraheret fra deres problemer og bekymringer. Han ender med at såre alle sine venner(undtagen Andie) og forældre i fuldskab.

Da en ny filmlærer kommer til Capeside High, indvilger hun i, at se Dawsons film. Da hun tilsviner den helt igennem, bliver Dawson disilusioneret og det bliver kun værre, da han ser hende sammen med hans far, som bliver kærester med hende, til Dawsons store mishag. Da Jack informerer Dawson, om at Joeys far er blevet prøveløsladt, prøver han ihærdigt på at tale med hende og være der for hende. Efter råd fra Jack, presser Dawson på, for at få hende til at åbne op omkring hendes frygt, så han kan være der for hende. Hun er taknemmelig. De deler et kys og er officielt sammen igen.

Dawson fortsætter med at støtte Joey, da Abby Morgans tragiske og pludselige død, bringer uafklarede følelser omkring hendes mors død, op til overfladen. På deres 1 måneds-dag, tager Dawson, Joey med på fancy fransk restaurant. Det bliver hurtigt akavet, da Dawsons reservation er blevet forvekslet med hans fars reservation. Så Dawson og Joey tvinges til at spise sammen med Mitch og Dawsons filmlærer, ms. Kennedy, som er på date med Mitch. Dawson får det bedre, da han ser Jen og hans mor dukke op og opdager, at Jen og Joey konspirerer på, at genforene Gale og Mitch. Dawson skal skrive en stil og da det til Ms. Kennedys klasse, gør det ham ekstra nervøs. Han får dog en idé: at lave opgaven som en film. Han indrømmer overfor Joey, at han bange for at hun skal forlade ham igen og at hun måske synes, at han ikke er der for hende. Selvom hun fortæller ham, at det er han, så kan han ikke fokusere på sig selv, som Joey foreslår. Hans "interview-offer", bliver Mike Potter, Joey nyligt prøveløsladte far. Dawson opdager snart, at Mr. Potter er begyndt at sælge stoffer igen og står med det forfærdelige valg; skal han fortælle Joey det og knuse hendes lykke eller skal han selv konfrontere Mr. Potter. Hans forældre støtter ham i den svære situation. Da katten er ude af sækken, bebrejder den nu fortvivlede Joey, Dawson. Hun slår op med ham og fortæller ham, at hun aldrig vil tilgive ham og at hun aldrig vil se ham nogensinde igen. Dawson er ulykkelig og finder ud af, at hans mor skal flytte til Philadelphia, hvilket får ham til at forlade Capeside for at være sommerpraktikant på Gales nye arbejdsplads.

## Sæson 3

*Se også: Sæson 3*

**Junior(3. år)**

Efter en sommer hos hans mor i Philadelphia, vender Dawson hjem til Capeside, stadig rystet over bruddet med Joey. På busturen hjem, møder han, Eve, en mystisk blond femme fatale, som Dawson føler sig tiltrukket af. Da Eve dukker op i Capeside, overtaler hun, Dawson, til at tage på en lille tur i hans fars båd og de smadrer den ind i molen, da Eve distraherer Dawson. Ødelæggelserne koster Dawson 3000 dollars. Pacey foreslår og overtaler Dawson til at holde en stripperfest, i hans forældres hus, for at samle pengene til reparationerne. Selvom det lykkes dem, at samle alle pengene, kommer Mitch tidligere hjem end ventet og opdager, hvad der har foregået i hans fravær. Dawson ved, at han er på skideren.
En aften, tager Dawson, Eve på fersk gerning, da hun snuser rundt i Grams hus. Senere, da han undersøger den husbåd, hvor Eve opholder sig, finder han et gammelt fotografi af en blond dame. Doug informerer Dawson, om at husbåden tilhører et ældre ægtepar.

Da Eve kommer for at få sit fotografi tilbage, insisterer Dawson på, at hun fortæller ham hele sandheden. Eve fortæller, at hun er adopteret og at kvinden på fotoet, er hendes biologiske mor, som hun nu søger efter. Da han besøger Grams for at hjælpe hende, bemærker Dawson, et fotografi af den samme kvinde. Da han spørger Grams om fotoet, fortæller hun, at det er hendes datter Helen, Jens mor og at billedet blev taget, da Helen var ca. 18 år gammel. Da Helen kommer på besøg i anledning af Thanksgiving, konfronterer Dawson, Mrs. Lindley, med hans viden om hendes fortid, hvilket får Helen til, at fortælle Jen sandheden.
Dawson studser en anelse, da han en dag finder, en forvirret og forlegen Pacey på sit værelse. Senere, da han finder et ubrugt kondom, bliver han mistænksom. Samtidig opfører både Pacey og Joey sig spøjst og Dawson bliver overbevist om Pacey og Joey har gang i noget. Da han spørger Pacey, om kondomet, lyser hans mistanke ud af ham og Pacey konfronterer ham, med at Joey ikke er hans kæreste. Dawson bliver lettet og finder det morsomt, da han opdager, at Paceys eskapader ikke inkluderer Joey, men derimod Jen.

Dawson, Pacey, Joey, Andie, Jack og hans ekskæreste, Kate tager til en fest, som bliver holdt af Matt Caufield og alle undtagen Andie, som er chauffør og den påpasselige Joey fulde. Dawson, der er desperat, prøver at have et liv, som ikke er sammenviklet med Joeys liv. Derfor kysser han næsten Kate, men det bliver ødelagt, da hun skal brække sig. Vicesheriffen, Doug dukker op og sætter en stopper for festen og de ender alle sammen i detentionen. Der fortæller, Dawson, en åbenlyst forarget Joey, at hun ikke kan eller skal være hans vogter og Jack indrømmer overfor Kate, at han er bøsse. Mitch transformeres fra ven til forælder, da han skal hente sin søn i detentionen og derfor beslutter han, at Dawson skal hjælpe til med Gales nye restaurant. Efter mødet med den rivaliserende filmmager, Nikki går det op for Dawson, at hans drøm om, at blive instruktør helt har overtaget hans liv og han beslutter at lægge det på hylden, bare for en tid.

Dawson fjerner filmplakaterne og prøver, at komme i gang med andre interesser. Da han gennemgår denne tumultuøse tid, går det op for ham, at det eneste, der nogensinde har givet mening i hans liv, er Joey og han bliver fast beslutte på, at få hende tilbage med alle midler. Men han er helt uvidende om, at Joey og Pacey er kommet hinanden nærmere end nogensinde. De har påbegyndt en hemmelig romance, som de har svært ved, at fortælle Dawson om, da de er bange for, at såre ham. Da Dawson opdager deres forhold, reagerer han med raseri og afbryder alle bånd til Pacey. Han er endnu fast besluttet på, at vinde Joey tilbage og de følges, efter en gammel pagt, til Juniorballet. Der ser han, Joey og Pacey danse. Han tvinger i vrede, Joey til at vælge, ham eller Pacey. Det går til sidst op for Dawson, hvor ulykkelig Joey er over, at have måttet fravælge Pacey og han giver hende, sin velsignelse. Dawson ser grædende til, mens Joey løber afsted for at indhente Pacey.

## Sæson 4

*Se også: Sæson 4*

**Senior(4. år)**

Efter at have brugt sommeren sammen, med Andie, Jack og Jen og på at komme sig over sit knuste hjerte, bliver han konfronteret med det uomgåelige, Joey og Pacey som par. Efter at have reddet Pacey og Jen fra en storm til søs, bliver Dawson sat til male A.I. Brooks' stakit, som straf for, at have ødelagt hans båd ved redningen. Med tiden, bliver Brooks' og Dawsons forhold varmere, de deler en kærlighed til film. Da Brooks er ved at dø af kræft, giver han Dawson, lov til at lave en dokumentar om Brooks' liv. Dawson står med et liv-eller-død spørgsmål, da Mr. Brooks ligger i koma på hospitalet. I Mr. Brooks' testamente står der, at Dawson er den, som skal tage beslutning om hvorvidt de skal stoppe behandlingen og lade Brooks dø. Dawson vælger, at lade Brooks dø.

Igennem denne sæson får Dawson et forhold til Paceys 21 årige storesøster, Gretchen, som er vendt tilbage til Capeside, på orlov fra college, eller det er i al fald, den officielle forklaring. Det bliver dog senere afsløret, at hun kom hjem for at komme sig ovenpå en spontan abort. Under en julefest, hos familien Leery, deler Dawson og Gretchen et kys, der vækker gamle glemte følelser hos Dawson, som var forelsket i Gretchen, da han var barn. Lilly, Dawsons lillesøster, bliver født i maj, 2001. Kort tid senere må Dawson og Gretchen gå hver sin vej. Gretchen vender tilbage til college.
Dawson dimitterer fra high school og rejser til Californien for at forfølge sin drøm om, at blive instruktør.

## Sæson 5

*Se også: Sæson 5*

Efter dimissionen studerer Dawson, ved University of Southern California og får et job, som praktikant hos et Hollywood-filmselskab og opdager at filmbranchen overhovedet ikke er som han forestillede sig, hjemme i Capeside. På hans allerførste dag som praktikant, har Dawson et sammenstød med instruktøren Todd Carr. Dawson fortæller Carr, at han er heldig fordi han er i branchen, men at han laver dårlige film og bliver fyret på stedet. Kort efter fyringen beslutter Dawson sig for at droppe ud af USC og flytter til Boston for, at være sammen med sine venner, ikke mindst Joey.

Da Dawson fortæller sine forældre om hans ændrede planer, bliver hans far skuffet og inden han kan give Dawson, sin velsignelse, bliver Mitch på tragisk vis dræbt i et trafikuheld. Dødsfaldet ændrer alt. Dawson bebrejder først sig selv og sidenhen Joey, hvilket sætter en stopper for, en romantisk genforening.
Dawson finder dog sammen med sin ekskæreste, Jen Lindley. Hun ledsager ham, da han tager til Hookset Film Festivalen i Hookset, New Hampshire. Der mister Dawson sin uskyld til Jen. Han vinder desuden en pris for hans dokumentar om A.I. Brooks. I Hookset møder Dawson, den håbefulde indie instruktør, Oliver Chirchick, der har et kæmpe ego. Efter have læst Chirchicks manus, indvilger Dawson i, at intruere filmen. Han caster Joeys sprudlende værelseskammerat, Audrey Liddell i den kvindelige hovedrolle og Oliver vælger sig selv, til den mandlige hovedrolle, hjerteknuseren, Gage. Efter flere problemer med dialogen og andre fejltagelser, konkluderer Dawson, at Oliver ikke er den rigtige for rollen. Han beder Jen om, at få fat i hendes utro ekskæreste, Charlie Todd. Charlie indvilger, da Jen fortæller ham, at han får mulighed for at kissemisse med en virkelig lækker sild.

Mens Dawson og Oliver er vej til New Jersey, for at mødes med en filmagent, tilbringer resten af kliken ferien i Florida; Dawson opdager, at Joey har gang i en forårsflirt med Charlie Todd, så Dawson følger sit hjerter og stormer til FLorida, for at fortælle Joey, at han elsker hende. Til Dawsons store fortrydelse, fortæller Pacey ham, at Joey er sammen med Charlie.
Da deres film er færdig, opdager Dawson, at Oliver har planlagt en screening af film, for medvirkende, filmholdet og venner. Dawson går med til det og finder så ud af, at Oliver også har inviteret filmanmelderen fra "The Boston Weekly", Amy Lloyd. Dawson, der ikke er bekendt med hende, render ind i hende, da hun er ved at slå op med sin kæreste og fortæller hende, at hun er en "Sentimental drama queen med virkelig elendig smag når det kommer til film". Den nu vrede, Amy, forlader hun screeningen og nægter at anmelde filmen. I forsøget på, at få hende til at komme tilbage, ender Dawson med at kissemisse med Amy på en lokal kaffebar. Efter endnu en misforståelse med Joey, møder Dawson, der er på vej til L.A, Todd Carr, instruktøren, der fyrede ham. Carr fortæller Dawson, at han har tænkt over, hvad Dawson sagde dengang og siger, at hvis Dawson nogensinde kommer til Hollywood, skal han bare ringe. Joey konfronterer Dawson, over hvordan tingene endte mellem dem, forleden dag. De deler et farvelkys og Dawson tager til Californien.

## Sæson 6

*Se også: Sæson 6*

Dawson har arbejdet sammen med Todd Carr hele sommeren og har ikke været i kontakt med Joey overhovedet. Han vender hjem for at overraske Joey på hendes fødselsdag og de går i seng sammen. Næste dag ringer Dawsons kæreste fra L.A, da de er på vej til den fødselsdagsfest, som vennerne har planlagt for Joey. Det hele ender med et kæmpeskænderi mellem Dawson og Joey, eftersom hun ikke kendte noget til Dawsons kæreste. Efter skænderiet tager Dawson tilbage til Californien.

Dawson og Todd arbejder på en gyserfilm og Dawson er overrasket over, at opdage hvem den kvindelige hovedrolleindehaver er. Natasha, som Dawson dumpede over telefonen, efter hans nat med Joey. Hun er alt andet end glad for at se ham. I mellemtiden dukker Joey op på filmsettet, hvor Dawson arbejder, for at levere mad. Den fulde og vrede Natasha regner hurtigt ud, at Joey er den pige, som Dawson var i seng med og som fik ham til at slå op med hende. Natasha låser sig inde i sin trailer og forlanger, at Dawson bliver fyret. Todd fyrer modvilligt Dawson. Han er ked af, at gøre det, da han og Dawson er kommet tæt på hinanden under samarbejdet. Det går op for Natasha, at hun begik en fejl og hjælper Dawson, med at få hans job tilbage.

Dawson besøger Audrey på behandlingscenteret, hvor hun er i behandling for sit alkoholproblem. Det ender med, at han og Audrey med at stå med opvasketjansen, efter at have stalket en tidligere meget berømt instruktør, Toni Stark. I L.A. opdager Dawson, at hans mentor og ven, Todd er raget uklar med filmselskabet, der finanserer, deres film, "Wicked Dead". Efter, at være blevet truet af produceren, beslutter Todd sig for, at fyre Natasha. Dawson overbeviser Todd, om at han ikke skal fyre hende og Natasha beholder sit job. I Halloween episoden, planlægger Todd og Natasha for, at spille Dawson et puds. Så han ender med, at tro, at studiet er hjemsøgt og at de har en affære. Han siger op, da han ser Todd og Natasha kysse, men opdager, at de bare lavede sjov med ham. Dawson og Natasha begynder kort efter, at date igen. Da de skal til en *No Doubt* koncert i Worcester, opdager de, at de har billetter til en anden aften. Natasha bruger sine "fortrin" for, at få adgang til koncertsalen. Da ikke lykkes, prøver Dawson, at købe billetter fra én i køen, der dog tilkalder en politibetjent, som tager Dawson og Natasha med på stationen, hvor de slipper med en advarsel.

Todd hyrer den berømte skuespiller Max Winter, som et romantisk evne for Natashas karakter. Natasha og Max har en god kemi på skærmen. Dawson bliver virkelig såret, da han ved et uheld overhører, Natasha fortælle Max, at hun er single og at Dawson blot er en personlig assistent. Dawson søger råd hos Todd, som fortæller ham, at han skal feje det under tæppet. Da Natasha helt sikkert vil bryde forbindelsen, hvis Dawson konfronterer hende.

Da det bliver jul, tager Dawson, Todd og Natasha, med til Capeside. Eftersom, at Dawson ved hvad, Natasha fortalte Max, begynder han at tvivle på hendes motiver. Det pisser hende af og hun fortæller ham, at hun har været ham utro og oplyser ham om, at deres forhold er forbi, når de er færdig med filmen. Det går op for Dawson, at han ikke elsker Natasha og de afslutter forholdet med det samme. Todd og Dawson tager til Hollywood og filmselskabet oplyser dem om, at nogle scener skal tages om. Det gør Todd vred og han skrider. Dawson får tilbudt jobbet. Dawson siger i første omgang nej, tak, men Todd fortæller ham, at det er okay, at tage chancen, når man får den. Så Dawson takker ja til jobbet og er taknemmelig overfor Todd.

I mellemtiden, er forholdet mellem Dawson og Pacey blevet væsentlig forbedret siden, Kærlighedstrekanten opstod i 3. sæson. Dawson overlader det til Pacey, at få hans filmopsparing til vokse. Dawson sætter hele sin opsparing, i den aktie, som Pacey foreslår. Men aktien crasher og både Dawson og Pacey mister alt. Resultatet bliver, at de to sværger, at de aldrig vil kunne være venner igen. Joey, der som sædvanlig er fanget i midten, prøver på bedste måde, at genforene hendes to venner. Pacey giver Dawson, alle de penge, han kan skrabe sammen, men skylder ham stadig penge. Dawson indrømmer, at der stadig er håb for, at de kan være venner igen på et tidspunkt.

Dawson begynder forberedelserne på optagelserne til hans film, der er baseret på hans liv. Han bliver glædeligt overrasket, da Todd dukker op for at hjælpe med filmen. Audrey bliver castet som Ms. Jacobs, Harley Hetson som Joey og Harleys kæreste Patrick, som den pigeglade, 15-årige Pacey. Dawson begynder, med Joeys og Todds hjælp, optagelserne til en film, der handler om hans liv, som nu udspilles på det store lærred.

## Værker

Her er de skrevne og filmiske værker af Dawson Leery

### Maj, 2000

*En artikel, skrevet af Dawson Leery*
(I oversættelse)

**Sommer minder**

*Det faktum, at det allerede er sommer igen, er næsten ufatteligt for mig. Det føles, som om, det var i går, at min verden faldt fra hinanden, da Joey fortalte mig, at hun aldrig ville tale til mig nogensinde igen, og jeg fandt trøst, da jeg tog tilflugt i Philadelphia, Pennsylvania, hvor min mor boede på det tidspunkt.*
*Nu da sommeren nærmer sig igen, tænker jeg på, hvor meget, der har forandret sig.*

*Sidste sommer drog jeg ud på en rejse for at forbedre min erfaring med medieverdenen.* *Jeg følte, at journalistikken kun var få små skridt fra filmens verden, som jeg på det tidspunkt, var overbevist om, var min skæbne.* *Nu er jeg ikke sikker på noget som helst.* *Jeg elsker stadig at lave film...* *eller ville elske, tror jeg, hvis det var det jeg lavede.* *Jeg elsker stadig Joey.* *Jeg går ud, at jeg har indset, at i løbet af det seneste år, har jeg begået nogle seriøst fatale fejltagelser.* *Men jeg prøver, at råde bod på dem, før det er for sent.* *Måske har jeg fået Joey tilbage nu...* *Måske vender jeg tilbage til filmen.* *Men alt er så uklart og jeg kan ikke engang læse på hende, hvad det er hun vil have, mere...* *Og jeg burde ikke engang skrive dette, da hun så vil råbe af mig, for, som sædvanlig, at dissekere vores forhold foran hele verden.*

*Men tilbage til sommeren.* *Sidste sommer, mødte jeg, et helt nyt cast af karakterer, som åbnede mine øjne for en overflod af nye oplevelser - nogle gode og nogle dårlige.* *Jeg mistede næsten min uskyld, men gjorde det ikke.* *Jeg mistede næsten min fætter/kusine(cousin) ved en Tori Amos koncert...* *Men gjorde det ikke.* *Når det kom til stykket, var sommeren ikke så forskellig, fra mit generelle liv...* *En serie af lige ved og næsten.*

*Men storbyen åbnede mine øjne.* *Den fik mig til at indse, hvor meget af mit liv, der har været en stor omgang, "det har jeg egentlig aldrig oplevet" og mit ønske om, at ændre på det optog mig fuldt ud.* *Jeg blev involveret med en mystisk pige...* *Og selv i dag, ved jeg ikke helt hvad jeg skal mene om hende.* *Jeg fjernede mine Spielberg plakater, endte i spjældet efter vild fest.* *Jeg troede, at jeg genopdagede mig selv, men når jeg drejede mig omkring, kunne jeg kun se det sædvanlige jeg.*

*Jeg har ingen jordisk idé om hvad jeg skal gøre af mig selv denne sommer.* *Se, den gamle Dawson ville være ansøgt en hver uanset hvor lille, praktikplads i nærheden af New England, ringet til Bostons og Providences filmkommissioner og ville i sin fritid, have skrevet manuskript og påbegyndt produktionen.* *Men den ny Dawson foretog sig ingen ting, dette år og nu betaler han så prisen for det.* *Og det er meget passende...* *min sommer, min fremtid med Joey, min karriere...* *en helt og aldeles blank tavle.* *Og hvem ved, hvad den bliver fyldt med?*

## Forhold

Joey Potter

*Hovedartikel: Dawson og Joey*

Dawson og Joey har kendt hinanden siden de var små og der udvikler sig hurtigt et tæt bånd mellem dem, hjulpet godt på vej, af Joeys noget kompliceret hjemmeliv og livserfaring, som gør, at hun tilbringer rigtig meget hos familien Leery. Da de bliver teenagere, opstår der unægteligt romantiske følelser mellem dem, men Dawson tøver med, at gøre noget ved det, da han frygter, at konsekvensen af romantiske forviklinger, vil lede til ødelæggelsen af hans vigtigste venskab.
Da han opdager, at han risikere, at miste chancen for at være sammen med Joey, skubber han frygten til side og Dawson og Joey bliver kærester. Men alt tyder på, at det ikke er meningen, at de skal være sammen(i romantisk forstand), hver eneste gang de prøver, at på at få et romantisk forhold til, at fungere, går det i stykker eller bliver forpurret. Til sidst, da de er blevet voksne, finder de sig begge til rette, med den viden, at de altid vil høre hinanden til, i et dybt venskab, som bunder i en uendelig og uskyldig, stærk kærlighed, der aldrig kan brydes. Altså er de, sjælevenner(soul mates).

Jen Lindley

*Hovedartikel: Dawson og Jen*

Jen og Dawson var, helt klart, modsætninger, der mødes, på mange måder og deres forhold(efter deres første romance), blev med tiden, til et forhold, hvor deres forskellige livserfaring og verdensbillede, gjorde dem, mere åbne for nye og anderledes måder, at se verden på. Hans rolige og fattede væsen, gav Jen ro til, at finde en plads i livet og hendes sprudlende og flabede personlighed, fik Dawson til, at forstå, at verden ikke er som i en Spielberg film.
Dette bånd sikrede, at Jen og Dawson altid inspirede hinanden til, udvikle sig som mennesker. Det var fundamentet for et utroligt romantisk forhold. Selvom, de aldrig fandt sammen, så var der en unik forbindelse mellem dem, som aldrig forsvandt eller formindskedes.

Pacey Witter

*Hovedartikel: Dawson og Pacey*

Bedste venner siden barndommen og samtidig blodsbrødre, Pacey har altid fundet ro i familien Leerys hyggelige hus, langt fra sin alkoholiske og grove far. Pacey og Dawsons venskab, bliver sat på adskillige prøver, da de bliver teenagere, primært fordi de begge elsker Joey Potter, men også fordi Dawson på mange måder, forventer, at Pacey er klarer sig dårligere end ham selv, specielt når Dawson føler sig nede over begivenhederne, i hans eget liv. På trods af alt det, tøver Dawson ikke med at vise Pacey sin hengivenhed, når der opstår pressede situationer og stolthed over det potentiale, han ser i Pacey.

## Citater

 —Dawson Leery

 —Dawson Leery

## Trivia

* Skaberen Kevin Williamson baserede karakteren, Dawson på ham selv, da han voksede op i North Carolina og han var en ung håbefuld instruktør og Steven Spielberg fan.
* Efter at *Dawson's Creek* blev afvist af FOX, adopterede Wiliamson, en hund og gav den navnet Dawson. "Jeg troede, at det ville blive mit eneste minde om dette manuskript."
* Scenen, hvor Dawson bryder ud i tårer, i episoden, True Love, er blevet et velkendt internet meme, kendt som "Dawson's Crying Face". James Van Der Beek udtalte; "Det er morsomt, at du kan arbejde på en serie, i seks år og så kan det hele koges ned til tre sekunder".
* Skuespillerne Charlie Hunnam Adrian Grenier, Jesse Tyler Ferguson and Scott Speedman prøvede på rollen som Dawson.
* James Van Der Beek optræder kort gyser-parodien *Scary Movie*, han kravler ind af et vindue, i mens Paula Coles *I Don't Want To Wait*, kan høres i baggrunden.